Nazca-lemez
A Nazca-lemez egy óceáni tektonikus lemez.

Földtörténet 
A többi tektonikus lemez között a Nazca az újabbak közé tartozik. Őse, a Farallon-lemez Pangea kettészakadásakor jött létre a jura végén. A Farallon-lemez mintegy  ezelőtt szakadt ketté Nazca- és Kókusz-lemezre.

Lemezmozgás 
A Nazca-lemez és a Dél-amerikai-lemez találkozása egyben egy óceáni és egy kontinentális lemez találkozása. Ennek megfelelően a két lemez közeledik, az óceáni lemez folyamatosan a kontinentális alá bukik, közben mélytengeri árkok keletkeznek, és az óceáni litoszféra alsó része beleolvad az alatta lévő asztenoszférába. Eközben a kontinentális lemez érintkező partvonala felgyűrődik. Ezek az úgynevezett alábukási, idegen szóval szubdukciós övezetek.

Ezen kívül távolodó mozgás is megfigyelhető a lemez más oldalainál.

Határvonalak és belső felépítés 
Keleti határvonala Dél-Amerika sűrűn lakott nyugati partvidékén húzódik. Itt a Dél-amerikai-lemez és a Nazca-lemez közeledő mozgást végeznek  hosszan, ezzel ez a világ leghosszabb szubdukciós zónája. A két lemez közeledésével jött létre az Andok. A tevékenységet vulkanizmus és gyakori földrengések kísérik, itt történt a Richter-skála szerinti 9,5-es, azaz az eddigi legerősebb feljegyzett földrengés.

A lemezen belül három jelentős, víz alatti hegylánc található, a Carnegie-hátság, a Nazca-hátság és a Húsvét-szigeti fenékhegysor. Az utóbbi kettő lényegében egyetlen megszakítatlan, közepes alkáliatartalmú bazaltokból álló hátság, amin azonban világosan kivehető egy hajlat. Ennél a mintegy  keletkezett hajlatnál húzódik a két hegylánc határa.

Történelmi jelentőség 
A törésvonalon a földrengések miatt 2014-ben Tutanhamon múmiájánál is régebbi, a Chinchorro-kultúra idejéről származó múmiát találtak.

Források

Megjegyzések

Kapcsolódó szócikkek 
 2010-es chilei földrengés

Lemeztektonika
Dél-Amerika földrajza